-Այստեղ,- գոչեց Հարբեցող Ծաղրանկարիչը՝ կարծես իր անունն էին տվել: Այդ պահին խմած գարեջրի հետ նուշը շատ լավ կլիներ: Այլևս չէր գնում Անանուն Հարբեցողների հավաքներին: Որոշել էր ինքն իրեն փորձել: Օրինակ' այսօր երեք գավաթ գարեջուր էր խմելու: Մեկն արդեն խմել էր, մնացել էին երկուսը: Դրանից հետո էլ չէր խմելու: Առանց որևէ մեկի օգնության կարողացավ ռեժիմ սահմանել: Այդ վճռականությամբ չորս գդալ նուշ գնեց ու որպեսզի բոլորը կարողանան օգտվել, լցրեց սեղանի մեջտեղը: